สายตรงจากต่างแดน 18/11/61
 ,สมเด็จพระเจ้าอยู่หัวมหาวชิราลงกรณ บดินทร เทพยวรางกูร รัชกาลที่ 10 ทรงพระกรุณาโปรดเกล้าฯ พระราชทานผ้าพระกฐิน ประจำปี 2561 ให้ ชนะ-ชมัยพร ภู่เอี่ยม และ วิโชติ-ดาวใจ รอดแจ่ม พร้อมทั้งพุทธศาสนิกชนในรัฐนิวยอร์กและรัฐใกล้เคียง นำไปทอดถวาย ณ วัดพุทธไทยถาวรวนาราม ควีนส์ นิวยอร์ก โดยมี นิพนธ์ เพ็ชรพรประภาส กสญ.ณ นครนิวยอร์ก และ วัฒนา ภริยา ไปเป็นประธานในพิธีฯ,ในพิธี อากาศหนาวจัด แต่พุทธศาสนิกชนชาวไทย ไปร่วมทำบุญเต็มพื้นที่วัดจนล้นออกมาด้านนอก ได้เงินร่วมทำบุญ 58,000 เหรียญสหรัฐฯ (ประมาณ 1,856,000 บาท),งานนี้ ชนะ ภู่เอี่ยม เป็นปลื้ม ได้ทำบุญใหญ่ฉลองครบรอบวันคล้ายวันเกิดให้ ชมัยพร ภู่เอี่ยม ภรรยา ด้วยกุศลแรง,อดิศักดิ์ วงศ์วรวิทย์, สุนันท์ ใยบัวเทศ, ฉัตรชัย ปิ่นทอง และ พรรณี โตวรานนท์ ได้รับเลือกเป็นคณะกรรมการบริหารฝ่ายฆราวาส ประจำปี 2018-2019 ชุดใหม่ของ วัดวชิรธรรมปทีป ลองไอส์แลนด์ นิวยอร์ก ด้วยคะแนนท่วมท้นยินดีด้วย,ส่วน เอนก บรรณประดิษฐ์ อายุ 77 ปี นายกสมาคมไทยแห่งรัฐอิลลินอยส์เป็นปลื้มที่ ไพโรจน์ วงศ์สว่างศิริ เป็นโต้โผใหญ่จัดงานเลี้ยงฉลองเบิร์ธเดย์พร้อมกัน กับ แวนด้า วิสันเที๊ยะ หลานสาววัย 25 ปี ที่ภัตตาคารใหญ่ YU ที่นครชิคาโกชื่นมื่นกันทั้งงาน,ข่าวใหญ่ในสหรัฐฯ ชัชวาลย์ เจียรวนนท์ หลานชาย เจ้าสัว-ธนินท์ เจียรวนนท์ ประธานใหญ่ เครือซีพี ทุ่มงบส่วนตัวด้วยมูลค่า 150 ล้านเหรียญฯ หรือประมาณ 4,800 ล้านบาท ซื้อกิจการ นิตยสาร ฟอร์จูน (Fortune) อายุ 88 ปี จาก บ.เมียร์ดิธ จำกัด ที่เมืองเดส์มอยส์ รัฐไอโอวา คาดจะเสร็จสิ้นการซื้อขายปลายปีนี้,ชาวไทยในแอลเอรอเชียร์ น้องนิโคล-พิชาภา ลิมศนุกาญจน์ บุตรสาว แม่หนูสุวิชา โฮจิ ไปเก็บตัวเตรียมขึ้นเวทีประกวด มิสเวิลด์ 2018 วันที่ 8 ธ.ค.นี้ ที่เมืองซานย่า ประเทศจีน,เพื่อนในแอลเอ แสดงความเสียใจกับ สุรศักดิ์-วราภรณ์ วงศ์ข้าหลวง สูญเสีย พี่ใหญ่-วิลาวัลย์ นาวาโร่ แบบกะทันหัน มีพิธีฌาปนกิจศพ วันนี้ 13.00 น.ที่สุสานฮอลลีวูด ฟอร์เอฟเวอร์,สมาคมไทยแห่งแคลิฟอร์เนียภาคใต้ (แอลเอ) แจ้งข่าวผู้สนใจลงสมัคร นายกสมาคมฯคนใหม่ แทน จีน่า ปรีชา ที่ครบวาระสมัครได้จนถึงสิ้นเดือนนี้,ออสเตรเลีย, ,บอกข่าวกันไว้ก่อน สำหรับผู้ปกครองเด็กนักเรียนไทยในออสเตรเลีย โรงเรียนสอนภาษาไทยภาคฤดูร้อน รุ่นที่ 27 จะเปิดสอนกลางเดือนธันวาคมที่จะถึงนี้ถึงกลางเดือนมกราคมปีหน้า รวม 4 อาทิตย์ ที่ ร.ร.มาริควิล ซิดนีย์ มี ครูจากคณะครุศาสตร์ จุฬาฯ มาสอนใหัฟรีเปิดรับสมัครตั้งแต่บัดนี้เป็นต้นไป ดร.ทรงศรี ฟอร์แรน ประธานโครงการ แจ้งข่าวมา,แก่ไปอีกปี วัฒนา วรรณเสวก ประธานที่ปรึกษาสมาคมร้านอาหารไทยในรัฐนิวเซาท์เวลส์ ชักชวนเพื่อนฝูงมาร่วมสังสรรค์ฉลองเบิรธ์เดย์ที่ร้านอาหารไทยในไทยทาวน์ วันจันทร์ที่ผ่านมา มี ทพ.สมชาย ทองสำฤทธ์, ฉลาด โพธิ์ภัคร์ ประธานชมรมวิทยุภาคภาษาไทยในซิดนีย์ และเพื่อนอีกหลายคนไปร่วมงาน แฮปปี้ทั่วหน้า,ดวงดี เชอร์รี่ เจ้าแม่แห่งความงามในซิดนีย์-ขยายร้านใหม่ใหญ่กว่าเดิม ธุรกิจกำลังเดินหน้าลูกค้าเต็มร้านมีครีมใหม่ๆมาจำหน่ายทั้งเมืองไทย และซิดนีย์ เพื่อต้อนรับลูกค้าทั้งไทยและต่างชาติในตอนสิ้นปี,เยอรมนี,ขอเชิญชาวไทยร่วมกฐินสามัคคี วัดไทยมิวนิก ในวันอาทิตย์ที่ 18 พ.ย. 2561 เริ่มเวลา 10.00 น.ตักบาตรฉลองคอนเสิร์ต คณะศิษย์วัดกีซซิ่ง รำวงย้อนยุคและอื่นๆ ที่ BurgerSaal Furstenrild Euricher Str3.81476 Munchenสอบถาม คุณตุ่ม โทร.0806-5642,ลอยกระทงการกุศลสืบสานวัฒนธรรมไทย ในวันเสาร์ที่ 24 พ.ย.2561 ในงานนี้มีสินค้าไทยราคาถูก พร้อมมินิคอนเสิร์ต กร ภูฟ้าเริ่มเวลา 09.00 น. ที่ Heimstadt Bargen74921. Asbacher Str3A,ทั่วไป,ดอน ปรมัตถ์วินัย รมว.ต่างประเทศ ไปเป็นประธานในพิธีถวายผ้าพระกฐินพระราชทาน ที่วัดชัยเลขาราม กรุงโคลัมโบ ศรีลังกา โดยมี คารุ ไชยสุริยา ประธานรัฐสภาศรีลังกา เป็นประธานฝ่ายฆราวาส และ จุฬามณี ชาติสุวรรณ ออท. ณ กรุงโคลัมโบ ไปร่วมงานด้วย,ส่วน บัณฑิต โสถติพลาฤทธิ์ นายกสมาคมไทย-เมียนมา เพื่อมิตรภาพ พร้อมด้วย จักร บุญ-หลง อดีต ออท.ณ นครย่างกุ้ง และ ณรงค์ บุญเสถียรวงศ์ อุปทูต ณ นครย่างกุ้ง อัญเชิญผ้าพระกฐินพระราชทาน ไปทอดที่ วัดฉิ่น ซาลูร พะยาจี เมืองทวายชาวเมืองทวาย ดีใจกันมาก,คนไทยชื่นชม ประสิทธิพร เวทย์ประสิทธิ์ ออท.ณ กรุงออสโล นอร์เวย์ วันหยุดใครไปกดกริ่งหน้าสถานทูตฯ จะไปเปิดประตูรับและบริการทำเอกสารให้เองสมกับเป็น อดีตรองอธิบดีกรมการกงสุล คนขยัน,มิสเตอร์แบล็ก,thaioversea2@gmail.com
คนไทยชื่นชม ประสิทธิพร เวทย์ประสิทธิ์ ออท.ณ กรุงออสโล นอร์เวย์ วันหยุดใครไปกดกริ่งหน้าสถานทูตฯ จะไปเปิดประตูรับและบริการทำเอกสารให้เองสมกับเป็น อดีตรองอธิบดีกรมการกงสุล คนขยัน
สหรัฐอเมริกา,ออสเตรเลีย,เยอรมนี,สายตรงจากต่างแดน,มิสเตอร์แบล็ก,ข่าวทั่วไป